નાણાંકીય શિક્ષણ એટલે નાણાંને લગતી બાબતોનું પાયાનું શિક્ષણ. બેન્કમાં ખાતુ ખોલાવવું, બચત કરવા જેવી બધી જ બાબતો જે માતા પિતા બાળકોને શીખવે છે. “મને યાદ છે કે જ્યારે આટલું ઉચ્ચ શિક્ષણ લીધા પછી પણ મારે જ્યારે પહેલી વખત બેન્કમાં ખાતુ ખોલાવવા જવાનું હતું, ત્યારે મને એક ડર હતો. ક્યા દસ્તાવેજ માંગવામાં આવશે અને તેની પદ્ધતિ શું હશે. એટલુ જ નહીં, ખાતુ ખોલાવવા પણ મારે મારી માતા સાથે જવું પડ્યું હતું. આ સિવાય મારુ ATM કાર્ડ આવ્યા બાદ તેનો ઉપયોગ કરતી વખતે પણ એક ડરનો અનુભવ થતો હતો. પરંતુ જ્યારે ગરીબ વર્ગની વાત કરીએ તો તેમની આવક નહીવત જેટલી હોય છે અને તેવામાં તેમને ખાતુ તો શું બચતનો પણ વિચાર ન આવે. અને એટલે જ પ્રોગ્રામ ‘દિક્ષા’માં તે લોકોને હિસાબ રાખવા તેમજ ઉધારની ખાઈમાં ધકેલાતા કેવી રીતે બચવું જેવા મુદ્દાઓનું શિક્ષણ આપવામાં આવે છે.”